O fostă vedetă tv este iar însărcinată! Ramona Păuleanu, iubita avocatului Adrian Cuculis, este gravidă pentru a doua oară. Invitată în emisiunea lui Cristi Brancu, de la Prima TV, fosta prezentatoare tv și-a etalat burtica de gravidă, fără să vrea. Cea care a dat-o de gol a fost Oana Turcu, soția lui Cristi Brancu. Aceasta are din nou puterea să zâmbească acum după drama prin care a trecut în urmă cu trei ani. Fosta vedetă Pro TV este acum în culmea fericirii!
Ramona Păuleanu, iubita avocatului Adrian Cuculis, este din nou însărcinată! Prezentă în emisiunea lui Cristi Brancu, de la Prima TV, fosta prezentatoare de la meteo a venit îmbrăcată într-un costum verde, care îi scotea în evidență burtica. Soția lui Brancu, Oana, a fost cea care a dat-o de gol. Ulterior, Ramona a recunoscut că este însărcinată în trei luni și jumătate.
Ramona Păuleanu și Adrian Cuculis au trecut prin momente grele la prima sarcină a vedetei. Ramona Păuleanu a născut prematur, la 6 luni, o fetiță și un băiețel. Din păcate, micuțul Luca a stat internat luni bune în spital, la terapie intensivă. Pentru că s-a născut prematur, cel mic a luat o bacterie intraspitalicească. Destinul a vrut ca el să-și revină, iar fiul Ramonei a depășit perioada critică și a mers acasă la familia lui.
"Copilul meu e ca o autostradă. Atâtea fire are în el, atâtea beculeţe aprinse pe lângă el… La ce să mai sper? N-am să uit niciodată cuvintele astea, spuse de o colegă de suferinţă. O mămică de la Filantropia care își avea, la fel ca mine, bebelușul la terapie intensivă. O alta se ținea de pereți, amețise de durerea de a-și pierde amândoi gemenii. După ce trecuse încă o dată prin asta. Încă o dată! Mi s-a părut de neconceput.
O altă mămică își plângea unul dintre gemeni, pierdut la 10 zile de la naștere. În timp ce îl veghea pe al doilea, aflat și el în stare critică tot la terapie intensivă. Scriu despre lucrurile acestea, profund tulburată de știrea că Ronaldo şi-a pierdut unul din gemeni la naștere, băiatul", spunea Ramona Păuleanu.
Pe rețelele de socializare, partenera de viață a avocatului Cuculis a povestit prin ce cumpănă a trecut.
"Celebritatea a adus suferinţa asta îngrozitoare în atenția întregii lumi. Dar cine știe câte mame, câți tați, câţi bunici necunoscuţi îşi plâng îngerii pierduți. Lor vreau să le spun că sunt cu sufletul alături de ei. Că le înţeleg durerea, c-am fost de-atâtea ori la un pas să vorbesc despre Luca la trecut.
Copil cu 16 diagnostice, intubat aproape 6 luni, cu şanse minime de supravieţuire, numit de multe ori geamăn 'compromis. Zâmbește acum lângă mine și știu că trebuie să aibă un rost în viaţa asta. Sau că aşa a fost să fie. Iubite mămici aflate acum la Filantropia, la Marie Curie, la oricare maternitate sau spital din ţară. Sper să ajungă mesajul ăsta la voi şi să vă mângâie măcar pentru o secundă. Să vă dea Dumnezeu Putere. Răbdare. Înțelegere. Uitare", a scris Ramona Păuleanu pe Instagram.